VENDIM
Nr. 146, datë 10.9.2020

MBI LICENCIMIN E SHOQËRISË “SEKA HYDROPOWER” SHPK, NË VEPRIMTARINË E PRODHIMIT TË ENERGJISË ELEKTRIKE NGA HEC-et “SEKË”, ME KAPACITET TË INSTALUAR 12667 kw, DHE “ZAIS”, ME KAPACITET TË INSTALUAR 2295 kw, ME KAPACITET TOTAL TË INSTALUAR 14962 kw
(Ndryshuar me vendimin nr. 29, datë 14.2.2022)
(I përditësuar)

Në mbështetje të nenit 16 dhe nenit 37, pika 2, germa “a”, të ligjit nr. 43/2015 “Për sektorin e energjisë elektrike”, i ndryshuar, nenit 4, pika 1, germa “a”, nenit 5, pika 1, germa “a” dhe nenit 13, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, të miratuar me vendimin e Bordit të ERE-s nr. 109, datë 29.6.2016, e ndryshuar, dhe nenit 15 të “Rregullores të organizimit, funksionimit dhe procedurave të ERE-s”, miratuar me vendimin e Bordit të ERE-s nr. 96, datë 17.6.2016, Bordi i Entit Rregullator te Energjisë (ERE), në mbledhjen e tij të datës 10.9.2020, mbasi shqyrtoi relacionin e përgatitur nga Drejtoria e Licencimit, Autorizimeve dhe Mbikëqyrjes, nr. 92/2 prot., datë 2.9.2020, “Mbi licencimin e shoqërisë ‘Seka Hydropower’ sh.p.k., në veprimtarinë e prodhimit të energjisë elektrike”,
konstatoi se: 
- Bordi i ERE-s, me vendimin nr.101, datë 24.6.2020, filloi procedurën për licencimin e shoqërisë “Seka Hydropower” sh.p.k., në veprimtarinë e prodhimit të energjisë elektrike nga HEC-et “Sekë” me kapacitet të instaluar 12667 kw dhe “Zais”, me kapacitet të instaluar 2295 kw, me kapacitet total të instaluar 14962 kw.
- Në vijim të kësaj vendimmarrje u krye njoftimi në median e shkruar me shkresën nr. 62/18, datë 26.6.2020 dhe në përfundim të afatit të përcaktuar në nenin 10, pika 11, të “Rregullores për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë elektrike”, e ndryshuar, nuk rezultoi të ketë vërejtje apo ankesa nga palët e treta, lidhur me aplikimin e bërë nga shoqëria “Seka Hydropower” sh.p.k..
- Me shkresën nr. 747/1 prot., datë 1.7.2020, ERE iu drejtua shoqërisë duke i njoftuar fillimin e procedurës dhe kërkoi plotësimin e dokumentacionit të munguar.
- Shoqëria “Seka Hydropower” sh.p.k. me shkresën nr. 747/2 prot., datë 20.7.2020, ka përcjellë në ERE dokumentacionin e munguar.
- ERE, me shkresën nr. 747/3 prot., datë 25.8.2020, iu drejtua sërish shoqërisë duke i sjellë në vëmendje mangësitë e konstatuara, gjatë afatit të shqyrtimit të kësaj kërkese.
- Shoqëria “Seka Hydropower” sh.p.k. në përgjigje të ERE-s me shkresën nr. 747/4, datë 27.8.2020, ka përcjellë dokumentacionin plotësues për qëllime të këtij aplikimi.
- Shoqëria “Seka Hydropower” sh.p.k. është një subjekt tregtar i krijuar si detyrim i nenit 8, të kontratës së koncesionit nr. 7030 rep., nr. 2134 kol., datë 12.6.2013, “Kontratë koncesioni e formës BOT (ndërtim, operim, transferim) për ndërtimin e hidrocentralit Sekë”, të lidhur midis METE (sot MIE) dhe bashkimit të përkohshëm të shoqërive “Hydro – Project” sh.p.k. dhe “Gener 2” sh.p.k. Kjo shoqëri është regjistruar pranë QKB-së në datën 16.9.2013, konform ligjit nr. 9723, datë 3.5.2007 “Për qendrën kombëtare të regjistrimit”, me statusin e shoqërisë me përgjegjësi të kufizuar.
- Në objekt të veprimtarisë së saj shoqëria “Seka Hydropower” sh.p.k. ka: financimin, projektimin, ndërtimin, vënien në punë, administrimin, mirëmbajtjen e centralit hidroelektrik “Sekë”; prodhimin, transmetimin, shitjen dhe tregtimin e energjisë elektrike të prodhuar dhe transferimin në përfundim të kontratës tek autoriteti kontraktues, në zbatim të kontratës së koncesionit në formën “BOT” (ndërtim, operim, transferim) për ndërtimin e centralit hidroelektrik “Sekë” nr. 7030 rep., nr. 2134 kol., datë 12.6.2013.
- Shoqëria ka depozituar në ERE lejen e ndërtimit nr. 599/2, datë 19.3.2019, lëshuar nga Këshilli Kombëtar i Territorit për shoqërinë “Seka Hydropower” sh.p.k. me objekt: ndërtimin e HEC-it “Sekë” dhe “Zais” në pellgun ujëmbledhës të lumit të Urakës dhe Zallit të Melthit në Bashkinë Mat, qarku Dibër dhe Bashkinë Mirditë, qarku Lezhë, sipas vendimit nr. 16, datë 3.10.2018 të Këshillit kombëtar të territorit.
- Shoqëria “Seka Hydropower” sh.p.k., ka paraqitur në ERE Kontratën e koncesionit të formës BOT me nr. 7030 REP, nr. 2134 KOL, datë 12.06.2013, të lidhur midis METE (sot MIE) dhe bashkimit të përkohshëm të shoqërive “Hydro – Project” sh.p.k. dhe Gener 2 sh.p.k.. Gjithashtu shoqëria ka depozituar në ERE edhe Kontratën shtesë të konçesionit, nr. 2247 REP, nr. 1095 KOL, datë 18.8.2017, të lidhur midis MIE dhe Shoqërisë koncesionare “Seka Hydropower” sh.p.k..
- Shoqëria ka depozituar në ERE miratimin e projektit të zbatimit nga MEI me shkresën nr. 1881/3, prot., datë 26.4.2017, i cili rezulton të jetë miratimi projektit të dytë të zbatimit i kryer pas Kontratës së koncesionit me nr. 2247 REP, nr. 1095 KOL, datë 18.8.2017, e cila është bërë pjesë integrale e kontratës bazë të koncesionit.
- Shoqëria ka depozituar në ERE Raportin e Oponencës Teknike nr. 2489 prot., datë 9.3.2016, mbi projektin e zbatimit të HEC-ve “Sekë dhe “Zais” të shoqërisë “Seka Hydropower” sh.p.k., miratuar nga MIE me shkresën nr. 1881/3 prot., datë 26.4.2017. Raporti oponencës teknike konkludon se projekti i zbatimit për ndërtimin e HEC-ve “Sekë dhe “Zais” plotëson kushtet teknike dhe standardet e projektimit.
- Shoqëria “Seka Hydropower” sh.p.k. ka përcjellë në ERE Marrëveshjen për lidhjen me rrjetin e transmetimit me nr. 4899 prot., datë 12.9.2017, të lidhur midis saj dhe shoqërisë OST sh.a., për HEC-et “Sekë” dhe “Zais”, të cilët do të lidhen në rrjetin 110 kV të transmetimit nëpërmjet një trakti transformatori 110 kV, në n/stacionin 110/6.3 kV HEC Prellë.
- Shoqëria ka paraqitur “Leje për përdorim të burimit ujor” me nr. 179 prot., datë 17.9.2018, të miratuar nga KBU Mat, me vendimin nr. 24, datë 12.9.2018, për shoqërinë “Seka Hydropower” sh.p.k. me qëllim përdorimin e burimit të ujit të përroit të Melthit, degë e lumit të Urakës, degë e lumit Mat për HEC-et “Sekë” dhe “Zais”.
- Shoqëria ka depozituar në ERE, deklaratën mjedisore, lëshuar nga Agjencia Kombëtare e Mjedisit, me nr. 6220 prot., datë 19.7.2018, me nr. 533 identifikim dhe nr. 33 vendimi, për personin juridik “Seka Hydropower” sh.p.k., “Për të zhvilluar projektin ndërtim i HEC-ve ‘Sekë’ dhe ‘Zais’’’. Kjo deklaratë mjedisore është lëshuar për kapacitetin total të instaluar të HEC-ve Sekë dhe Zais 14962 kw, me vendndodhje mbi lumin e Urakës dhe përroit të Melthit, Bashkia Mat dhe Mirditë, i cili përkon me kontratën e koncesionit, me kërkesën e shoqërisë dhe me marrëveshjen e lidhjes me rrjetin.
- Nga analiza e dokumentacionit të depozituar në ERE nga shoqëria “Seka Hydropower” sh.p.k., rezulton se shoqëria ka plotësuar tërësisht kërkesat e “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, e ndryshuar, si më poshtë:
 - Formati dhe dokumentacioni për aplikim. Neni 9, pika 1, germat “a”, “b”, “c”. Plotësuar.
 - Dokumentacioni juridik, administrativ dhe pronësor. Neni 9, pika 2, germat “a”, “b”, “c”, “d”, “e”, “f”, “g”. plotësuar. 
- Dokumentacioni financiar dhe fiskal. Neni 9, pika 3, germat “a”, “b”, “c”, “d”. Plotësuar.
- Dokumentacioni teknik për HEC-in. Neni 9, pikat 4.1.1; 4.1.2; 4.1.3, germat “a”, “b”, “c”, “d” dhe pika 4.1.4, germat “a”, “b”, “c”, “d”, “e”. Plotësuar.
- Leje nga institucione të tjera. Neni 9, pika 4.1.5, germat “a”, “b”, “c”. Plotësuar.
- Referuar nenit 4 të kontratës së koncesionit nr. 7030 rep., nr. 2134 kol., datë 12.6.2013, “Kontratë koncesioni e formës BOT (ndërtim, operim, transferim) për ndërtimin e hidrocentralit ‘Sekë’”, fuqia juridike e saj fillon në ditën e nënshkrimit të saj datë 12.6.2013, dhe përfundon në ditën e fundit të përvjetorit ë saj. Koha e mbetur për ushtrimin e aktivitetit të licencuar rezulton 28 vjet nga hyrja në fuqi e këtij vendimi.
Për gjithë sa më sipër cituar, Bordi i ERE-s 

[bookmark: _GoBack]VENDOSI:

1. Të licencojë shoqërinë ‘Seka Hydropower’ sh.p.k., në veprimtarinë e prodhimit të energjisë elektrike nga HEC ‘Sekë’, me kapacitet të instaluar 12667 kw, për një afat 28-vjeçar.
2. Drejtoria Juridike dhe Zgjidhjes së Mosmarrëveshjeve të njoftojë aplikuesin dhe palët e interesit për vendimin e bordit të ERE-s.
Ky vendim hyn në fuqi menjëherë.
Për këtë vendim mund të kërkohet rishikim në ERE brenda 7 ditëve kalendarike, si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare

